钦定古今图书集成/明伦汇编/氏族典/第377卷 > 《唐书》 > 《宰相世系表》
## 钦定古今图书集成/明伦汇编/氏族典/第377卷 > 《唐书》 > 《宰相世系表》

孔氏出自子姓。商帝乙长子微子启封于宋，弟微仲
衍，曾孙湣公捷生弗父何，何生宋父周，周生世父胜，
胜生正考父，考父生嘉，字孔父，孔父生木金父，金父
生睾夷父，以“王父”字为氏。生防叔，避华父督之难，奔
鲁为大夫。生伯夏，夏生邹大夫叔梁。纥二子：孟皮、仲
尼。仲尼为鲁司寇，摄相事。生鲤，字伯鱼。伯鱼生伋，字
子思，为鲁缪公师。生白，字子上，齐威王相。白生求，字
子家；求生箕，字子京，魏相。箕生穿，字子高。穿生斌，字
子慎，一名引，魏文侯相、文信君。三子：鲋、腾、树。腾字子
襄，汉孝惠博士、长沙太傅。生忠，字子贞，博士。忠二子：
武、安国。武生延年，大将军、太傅。延年生霸，字次孺，给
事中、高密相、褒成烈君。四子：福、振、喜、光。福，关内侯。生
房，房生均，字长平，尚书郎。生大司马元成侯志，志生
损。自均皆世袭褒成侯，及损徙封褒亭侯。生曜，曜生
完，无子，以弟子魏奉议郎羡为嗣。羡生晋太常卿、黄
门侍郎震，震生嶷，嶷生豫章太守抚，抚生从事中郎
懿。自羡以下袭奉圣侯。生宋崇圣侯鲜，鲜生后魏崇
圣大夫乘，乘生秘书郎灵珍，灵珍生文泰。自灵珍以
下，袭崇圣侯。文泰生渠。

下博孔氏出自关内侯福七世孙郁，后汉冀州刺史，
生扬，下博亭侯，子孙因居焉。七世孙灵龟，后魏国子
博士，生硕。

“《曲阜宪公颖达》族孙务本”，自孔子至是三十五世。

孔氏宰相一人纬